
 9.5.2017
 BG
 Официален вестник на Европейския съюз
 L 119/7
 РЕГЛАМЕНТ ЗА ИЗПЪЛНЕНИЕ (ЕС) 2017/788 НА КОМИСИЯТА
 от 8 май 2017 година
 за изменение на Регламент за изпълнение (ЕС) No 1243/2014 за установяване на правила в съответствие с Регламент (ЕС) No 508/2014 на Европейския парламент и на Съвета за Европейския фонд за морско дело и рибарство по отношение на информацията, която следва да бъде изпратена от държавите членки, както и по отношение на нуждите от данни и синергиите между евентуалните източници на данни
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) No 2328/2003, (ЕО) No 861/2006, (ЕО) No 1198/2006 и (ЕО) No 791/2007 на Съвета и Регламент (ЕС) No 1255/2011 на Европейския парламент и на Съвета (1), и по-специално член 107, параграф 3 от него,
 като има предвид, че:
 (1)
 С Регламент за изпълнение (ЕС) No 1243/2014 на Комисията (2) се определят данните, които държавите членки са длъжни да записват и предоставят на Комисията, за да се даде възможност за мониторинг и оценка на операциите, финансирани по линия на Европейския фонд за морско дело и рибарство (ЕФМДР) в рамките на споделеното управление.
 (2)
 В съответствие с член 3 от Регламент за изпълнение (ЕС) No 1243/2014 посочените данни се актуализират при одобряването на всяка операция и след нейното приключване. От друга страна, съгласно член 50 от Регламент (ЕС) No 1303/2013 на Европейския парламент и на Съвета (3), държавите членки са длъжни да представят годишни доклади относно напредъка в изпълнението на оперативната програма, като съответните данни се актуализират ежегодно до края на предходната година. Наред с това съществуват разлики в данните, съдържащи се в двата доклада, което води до излишна административна тежест за държавите членки при изготвянето на тези доклади.
 (3)
 С цел да се подобри съгласуваността между различните доклади и по този начин да се опрости изпълнението на задълженията за докладване, данните, изисквани съгласно Регламент за изпълнение (ЕС) No 1243/2014, също следва да се актуализират ежегодно и да обхващат същия набор от операции и данни като включените в докладите за изпълнението, посочени в член 50 от Регламент (ЕС) No 1303/2013.
 (4)
 Информацията, която държавите членки са длъжни да представят, е посочена в Регламент за изпълнение (ЕС) No 1243/2014. Правилата по отношение на представянето на съответните общи данни за операциите са определени в Регламент за изпълнение (ЕС) No 1242/2014 на Комисията (4). С цел да се поясни, че в посочените регламенти се съдържат едни и същи задължения за докладване от страна на държавите членки, следва да се установи ясна връзка между двата регламента и наложените от тях задължения за докладване.
 (5)
 Регламент за изпълнение (ЕС) No 1243/2014 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Комитета за Европейския фонд за морско дело и рибарство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 1243/2014 се изменя, както